***«ԱՍԿԵ ԳՐՈՒՊ» ԲԲԸ բաժնետերերին***

**ԾԱՆՈՒՑՈՒՄ**

 ***Հարգելի բաժնետեր***

***ՀՀ հարկային օրենսգրքի 156-րդ հոդվածի 4-րդ մասի համաձայն․***

Հայաստանի Հանրապետության ռեզիդենտ հանդիսացող Հայաստանի Հանրապետության քաղաքացիները, որոնք 2023 թվականի դեկտեմբերի 31-ի դրությամբ հանդիսանում են (հանդիսացել են) 2022 թվականի արդյունքներով մեկ միլիարդ դրամ և ավելի համախառն եկամուտ հայտարարագրած Հայաստանի Հանրապետության ռեզիդենտ առևտրային կազմակերպության մասնակից (բաժնետեր, փայատեր, անդամ) պարտավոր են մինչև ***2024 թվականի մայիսի 1-ը ներառյալ*** հարկային մարմին ներկայացնել եկամտային հարկի տարեկան հաշվարկներ (հայտարարագրեր) 2023թ․ հաշվետու տարվա համար։

Հաշվի առնելով այն հանգամանքը, որ «Ասկե Գրուպ» ԲԲԸ համախառն եկամուտը 2022 թվականի արդյունքներով գերազանցել է օրենսգրքով սահմանված 1 մլրդ դրամը, ապա Դուք՝ որպես «Ասկե Գրուպ» ԲԲԸ բաժնետեր, պարտավոր եք մինչև ***2024 թվականի մայիսի 1-ը ներառյալ հարկային մարմին ներկայացնել 2023 թվականի*** եկամտային հարկի տարեկան հաշվարկներ (հայտարարագրեր)։

Ֆիզիկական անձինք հայտարարագրերի ներկայացման հետ կապված բոլոր հարցերի մասով կարող են դիմել հարկային մարմին՝ ՀՀ պետական եկամուտների կոմիտե (+374 (60) 84 44 44)։

Տեղեկատվության կարող եք ստանալ նաև ՀՀ պետական եկամուտների կոմիտեի կայքից՝ հետևյալ հղմամբ՝ <https://src.am/am/getMenusContents/122>։

***«Ասկե Գրուպ» ԲԲԸ***

Եկամտային հարկի տարեկան հաշվարկներ (հայտարարագրեր) ներկայացնելու սույն պարտականությունը սահմանված է ՀՀ Ազգային Ժողովի կողմից ընդունված ՀՀ հարկային օրենսգրքի փոփոխությամբ և որևէ կապ չունի «Ասկե «Գրուպ» ԲԲԸ գործունեության հետ։

Եկամտային հարկի տարեկան հաշվարկներ (հայտարարագրեր) ներկայացնելու գործընթացը նախաձեռնված չէ և չի իրականացվում «Ասկե Գրուպ» ԲԲ ընկերության կողմից։

Սույն ծանուցման տրամադրումը հանդիսանում է «Ասկե Գրուպ» ԲԲԸ կողմից իր բաժնետերերին իրազեկելու միջոց, որը հետապնդում է բաժնետերերին հարկային օրենսգրքով իրենց համար սահմանված պարտականությունները կատարելու և հարկային մարմնի կողմից պատասխանատվության միջոցի կիրառումից խուսափելու նպատակ։